Barnaskólinn Varmalandi 60 ára - opið hús á mánudaginn Í tilefni að því að 60 ár eru liðin frá stofnun Barnaskólans á Varmalandi , sem nú heitir Grunnskóli Borgarfjarðar Varmalandsdeild , verður opið hús í skólanum mánudaginn 25. apríl nk. frá kl. 9.30 til 11.30 . Hægt verður að ganga um svæðið , fylgjast með hefðbundnu skólastarfi og skoða breytingar sem gerðar hafa verið á húsnæðinu . Teknar verða fram eldri skólabækur og munir sem gaman er að skoða og boðið verður upp á veitingar . „ Hvetjum við sérstaklega fyrrverandi nemendur til að koma í heimsókn , “ segir í tilkynningu frá skólanum .